
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«07» ліпеня 2026 г.
	№ 82
	г. Масква



Аб унясенні змяненняў у некаторыя рашэнні Калегіі Еўразійскай эканамічнай камісіі і прызнанні страціўшым сілу Рашэння Калегіі Еўразійскай эканамічнай камісіі ад 19 снежня 2016 г. № 166
У адпаведнасці з пунктам 13 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года) і пунктам 9 Пратакола аб інфармацыйна-камунікацыйных тэхналогіях і інфармацыйным узаемадзеянні ў рамках Еўразійскага эканамічнага саюза (дадатак № 3 да ўказанага Дагавора) Калегія Еўразійскай эканамічнай камісіі вырашыла:
1. Унесці ў Рашэнне Калегіі Еўразійскай эканамічнай камісіі ад 2 снежня 2014 г. № 222 «Аб зацвярджэнні формаў справаздач аб заплачаных, залічаных і размеркаваных сумах увазных мытных пошлін» наступныя змяненні:
а) найменне выкласці ў наступнай рэдакцыі:
«Аб зацвярджэнні формы справаздачы ўпаўнаважанага органа дзяржавы – члена Еўразійскага эканамічнага саюза аб залічэнні і размеркаванні сум увазных мытных пошлін»;
б) у пункце 1:
абзацы першы і другі замяніць абзацам наступнага зместу:
«1. Зацвердзіць прыкладзеную форму справаздачы ўпаўнаважанага органа дзяржавы – члена Еўразійскага эканамічнага саюза аб залічэнні і размеркаванні сум увазных мытных пошлін.»;
абзацы трэці і чацвёрты прызнаць страціўшымі сілу.
2. Пазіцыю 51 пераліку агульных працэсаў у рамках Еўразійскага эканамічнага саюза, зацверджанага Рашэннем Калегіі Еўразійскай эканамічнай камісіі ад 14 красавіка 2015 г. № 29, выключыць.
3. Прызнаць страціўшым сілу Рашэнне Калегіі Еўразійскай эканамічнай камісіі ад 19 снежня 2016 г. № 166 «Аб тэхналагічных дакументах, якія рэгламентуюць інфармацыйнае ўзаемадзеянне пры рэалізацыі сродкамі інтэграванай інфармацыйнай сістэмы знешняга і ўзаемнага гандлю агульнага працэсу «Забеспячэнне абмену звесткамі, звязанымі з выплатай увазных мытных пошлін, а таксама фарміраванне, вядзенне і выкарыстанне базы даных, якая ўтрымлівае такія звесткі».
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, але не раней за дату ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года, падпісанага 28 ліпеня 2025 г.

